als_Latn dik_Latn azb_Arab
Në vijim të takimeve elektorale me qytetarë të Tiranës, Gjergj Bojaxhi i Sfida për Shqipërinë zhvilloi takime me biznese në zonën e Tregut të Madh. Gjatë bisedave me tregtarët ai tha se politikanët aktualë, që janë shkaku i problemeve, nuk mund të jenë zgjidhja.
Kandidati për Tiranën i SFIDA për Shqipërinë, partia e re me kryetar administrativ z. Hektor Ruci, tha se shkaktarë për gjendjen e mjeruar të vendit janë vetëm politikanët.
“Ata që e kanë futur vendin në gropë, nuk mund të jenë zgjidhja. Këta politikanë janë të vetmit fajtorë për këtë gjendje të vendit dhe nuk mund të meritojnë më besim. Ata duhen ndëshkuar me votë,” u shpreh Bojaxhi.
Gjatë takimeve me tregtarët dhe banorët e zonës, Gjergj Bojaxhi dëgjoi shqetësimet dhe problemet e tyre dhe foli për Sfidën si të vetmen alternativë ndryshe për qytetarët e Tiranës dhe gjithë Shqipërisë.
als_Latn als_Latn als_Latn als_Latn